Hakim Ziyech

Hakim Ziyech (araabia keeles حكيم زياش‎; sündinud 19. märtsil 1993 Drontenis Hollandis) on Maroko jalgpallur, kes mängib ründava poolkaitsjana Türgi kõrgliigaklubis Galatasaray ja Maroko jalgpallikoondises.

Ziyech on kogu oma klubikarjääri veetnud Hollandis. 2007. aastal liitus ta SC Heerenveeniga. 2012. aastal debüteeris ta klubi põhimeeskonnas.

2014. aasta augustis liitus ta Twentega. Hooajal 2014–15 lõi ta Hollandi kõrgliigas 11 väravat ja hooajal 2015–16 17 väravat.

2016. aasta augustis sõlmis ta viieaastase lepingu Amsterdami Ajaxiga. Hooajal 2017–18 valiti ta Hollandi kõrgliiga parimaks mängijaks. 2018. aastal valiti ta Ajaxi aasta mängijaks. Hooajal 2018–19 tuli ta Ajaxiga Hollandi meistriks.

2020. aastal sõlmis ta viieaastase lepingu Inglismaa kõrgliigaklubiga Londoni Chelsea."Hakim Ziyech signs five-year Chelsea deal ahead of summer move". Sky Sports. 24.2.2020. Vaadatud 18.8.2020

Aastal 2023 siirdus ta laenule Galatasaraysse. Juunis 2024 vormistasid Chelsea ja Galatasaray ülemineku püsivaks.

Kuigi Ziyech on mänginud Hollandi noortekoondistes, kuulub ta alates 2015. aastast Maroko jalgpallikoondisse. Maroko koondises tegi ta debüüdi 9. oktoobril 2015 mängus Elevandiluuranniku vastu. Koondisekarjääri esimese värava lõi ta 27. mail 2016 sõprusmängus Kongo vastu.

 Saavutused 
Ajax
Eredivisie (1): 2018–19
KNVB beker (1): 2018–19
Johan Cruijff Schaal (1): 2019
UEFA Euroopa Liiga: teine koht 2016–17
Chelsea
UEFA Meistrite Liiga: 2020–21
UEFA Superkarikas: 2021
Klubide maailmameistrivõistlused: 2021

 Viited 

Kategooria:Maroko jalgpallurid
Kategooria:SC Heerenveeni mängijad
Kategooria:FC Twente jalgpallurid
Kategooria:Amsterdami Ajaxi mängijad
Kategooria:Chelsea FC mängijad
Kategooria:Galatasaray SK mängijad
Kategooria:Eredivisie mängijad
Kategooria:Premier League'i mängijad
Kategooria:Süper Ligi mängijad
Kategooria:Sündinud 1993